  Анжелика Тихонова корреспондент 27-тӥ тулыспалэ Москваысь егитъёслы Михаил Светлов нимо кар лыдӟетъюртын (Москва, Большая Садовая урам, 1) Флор Васильевлы сӥзем пумиськон ортчоз. Со сярысь ужрадэз радъясьёс иворто. Литературая А. М. Горький нимо институтысь доцент, кылосбур тодосъя кандидат Вера Пантелеева кылбурчи, мер ужась сярысь «Флор Васильев: между литературой и общественным статусом» лекция лыдӟоз. Тодосчи кылбурчилэн улон сюресэз, со вакытысь мер но политика югдурлэн кылбуретэз вылын шӧдӥськемзы, Флор Васильевлэн ужъёсыз шоры туала синмын учкон но солэн литератураын пытьыез сярысь вералоз. Ужрадэ пыриськон понна  пусйиськыны кулэ. Ужрадэз МАФУН но Москваысь удмуртъёслэн «Герд» огазеяськонзы радъяло.  Флор Васильевлэн кылбуръёсыз Тегъёс: Лулчеберет Москва Литература удмуртъёс кылбурет  